Държавен вестник, бр. 7, 2013 г., стр. 45

БРОЙ  7	
Д Ъ Р Ж А В Е Н  В Е С Т Н И К 	
СТР.  45  
2. изпълнението на задълженията по на­
редбата на лицата, извършващи дейности по 
събиране, транспортиране и/или третиране на 
ИУМПС, сключили договор с организация по 
оползотворяване или с лица, които изпълняват 
задълженията си индивидуално; 
3. предоставянето на информация от задъл­
жените лица съгласно изискванията на чл. 26; 
4. кметовете на общини във връзка с из­
пълнението на задълженията им по наредбата.
Чл. 46. Кметът на общината контролира 
изпълнението на задълженията във връзка със 
сключените договори по чл. 16, ал. 2.
Чл. 47. Председателят на Комисията за за­
щита на потребителите осъществява контрол 
за съответствието на пусканите на пазара 
МПС с изискванията на чл. 5 и 6.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Излязло от употреба моторно превоз­
но средство“ е отпадък по смисъла на § 1, 
т. 17 от допълнителните разпоредби (ДР) на 
ЗУО, в т.ч.:
а) моторно превозно средство с прекратена 
регистрация, за което има изрично писмено 
уведомление от лицензиран застраховател, 
съгласно чл. 18а, ал. 2, т. 1 от Наредба № I-45 
от 2000 г.;
б) моторно превозно средство, на което 
не е заверен знакът за технически преглед 
съгласно чл. 32д от Наредба № I-45 от 2000 г. 
или съгласно чл. 38 от Наредба № Н-32 от 
2011 г. за повече от две години от определе­
ната му дата за следващ преглед за проверка 
на техническата му изправност, в случай че 
то се намира върху държавна или общинска 
собственост;
в) изоставено регистрирано МПС. 
2. „Изоставено регистрирано МПС“ по 
смисъла на § 6, т. 45 от ДР на ЗДП – ИУМПС, 
което се намира върху имот – държавна или 
общинска собственост, изоставено е от собстве­
ника си и той не се яви пред компетентните 
органи в тримесечен срок от уведомяването 
му по надлежния ред.
3. „Икономически оператори“ са лицата, 
които пускат на пазара МПС, дистрибуто­
рите, лицата, които застраховат МПС, и 
операторите, извършващи разкомплектуване, 
разрязване, раздробяване, оползотворяване, 
рециклиране и други дейности по третиране 
на ИУМПС, включително техните компоненти 
и материали. 
4. „Информация относно разкомплекту­
ването“ е всяка информация, необходима за 
правилното и екологосъобразното третиране 
на ИУМПС. Тя се предоставя от лицата, които 
пускат на пазара МПС и компоненти за тях, 
на лицата по чл. 17 под формата на ръковод­
ства или чрез електронните медии, справки 
и услуги в реално време.
5. „Компонент“ е обособена съставна част 
от МПС, като: уредба, агрегат, механизъм и 
други, който подлежи на повторна употреба 
или на допълнително разкомплектуване.
6. „Лица, които пускат на пазара на те­
риторията на Република България МПС“ са 
производителите, вносителите и лицата, които 
въвеждат на територията на страната от те­
риторията на друга държава – членка на ЕС, 
МПС и ги предоставят на друго лице срещу 
заплащане или безплатно и/или ги използват 
като част от търговска, производствена или 
професионална дейност с цел МПС да бъдат 
разпространени или използвани на територи­
ята на Република България.
7. „Моторни превозни средства със специ­
ално предназначение“ са МПС по смисъла на 
приложение № 1, част А, т. 5 към Наредба 
№ 60 от 2009 г.
8. „Моторни превозни средства, произведе­
ни и/или пуснати на пазара в малки серии“ 
са МПС по смисъла на чл. 17, ал. 1, т. 1 и 3 
от Наредба № 60 от 2009 г.
9. „Нулева декларация“ е декларацията, 
която се попълва и подава при липса на пус­
нати на пазара МПС през отчетната година 
по реда на наредбата по чл. 59, ал. 1 ЗУО.
10. „Обезвреждане“ е всяка от операциите 
съгласно § 1, т. 11 от ДР на ЗУО.
11. „Обозначаване“ е всяка форма на ети­
кетиране, маркиране или друга форма на 
идентифициране.
12. „Основни компоненти“ на МПС са купе, 
двигател, скоростна кутия, както и електро­
нен блок и катализатор, когато са описани в 
техническите характеристики на МПС.
13. „Опасно вещество“ е всяко вещество, 
което отговаря на критериите на някой от 
следните класове или категории на опасност, 
определени в приложение към Регламент (ЕО) 
№ 1272/2008 на Европейския парламент и на 
Съвета от 16 декември 2008 г. относно кла­
сифицирането, етикетирането и опаковането 
на вещества и смеси (ОВ, L 353, 31 декември 
2008 г.):
а) класове на опасност 2.1 – 2.4, 2.6, 2.7 и 
2.8, типове A и В, 2.9, 2.10, 2.12, 2.13 категории 
1 и 2, 2.14 категории 1 и 2, 2.15 типове A – F;
б) класове на опасност 3.1 – 3.6, 3.7 вредни 
ефекти върху половата функция и оплодител­
ната способност или върху развитието, 3.8 
ефекти, различни от наркотичните ефекти, 
3.9 и 3.10;
в) клас на опасност 4.1;
г) клас на опасност 5.1.
14. „Оползотворяване“ е всяка от операци­
ите съгласно § 1, т. 13 от ДР на ЗУО.
15. „Повторна употреба“ е всяка опера­
ция, чрез която компоненти на ИУМПС се 
използват за същата цел, за която са били 
предназначени.